da en da nl ca da da da es da da da da da en nb da nb da nb da da da pl sl da da da da en da nb da da da da da da de da nb da da da da da da da da da da da nl da en da da es nl da
Klassisk lytteklub | Næstved Bibliotek og Borgerservice
8.8.2022 13:48:46 CEST | Næstved Bibliotek og Borgerservice
Næstved Bibliotek indbyder til en ny sæson i Klassisk Lytteklub. Vi lytter til dejlig musik og deler oplevelsen med hinanden. Første møde er fredag den 16. september kl. 13.00-14.30.
Udvid din musikhorisont sammen med andre musikinteresserede i Klassisk Lytteklub. Foto: pexels.com
Klassisk musik taler til krop, hjerte og hjerne. I den klassiske lytteklub får du mulighed for at lytte til musikken og komponistens greb i værket sammen med andre lyttere, der er interesserede i klassisk musik. Vi mødes tre gange i efteråret, og hver gang ser vi nærmere på et udvalgt værk. Du får en kort introduktion til komponist og værk.
Lytteklubben giver dig mulighed for at høre musik, som du ikke selv har valgt og måske ellers aldrig var stødt på. Du får indsigt i forskellige komponister og deres vej til musikken. Sammen fortolker vi dagens værk og de følelser og tanker, det vækker.
Deltagelse kræver ingen særlige forudsætninger, blot interesse for og glæde ved klassisk musik.
Fredag den 16. september kl. 13.00-14.30 – Arnold Schönberg: Gurrelieder.
Værket "Gurrelieder" er komponeret af Arnold Schönberg i 1911. Det er baseret på tekster af den verdensberømte danske digter J. P. Jacobsen.
Fredag den 14. oktober kl. 13.00-14.30 – Franz Liszt: Totentanz.
I den virtuose klaverkoncert "Totentanz" byder den østrig-ungarske komponist Franz Liszt selve døden op til dans.
Fredag den 11. november kl. 13.00-14.30 – Gustav Mahler: Symfoni nr. 9.
"Symfoni nr. 9" reflekterer over livets mirakel og prøvelser, og viser samtidig vejen mod livet efter døden. Det er ikke afskedsmusik, men en vandring gennem livet.
Arrangementerne finder sted i Salen på Næstved Bibliotek. Du tilmelder dig alle tre eftermiddage samlet – tilmelding foregår via www.naesbib.dk. Det er gratis at deltage.
Lena Lund OlsenBibliotekar, pressemedarbejder
Udvid din musikhorisont sammen med andre musikinteresserede i Klassisk Lytteklub. Foto: pexels.com
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Bogcafé på Glumsø Bibliotek6.10.2022 09:00:00 CEST | Pressemeddelelse
Mandag den 24. oktober kl. 19.00–20.30 er der som noget helt nyt, Bogcafé på Glumsø Bibliotek, hvor der er mulighed for at dele sin læseglæde med andre.
Lav monster-seje bogkager på biblioteket5.10.2022 11:37:26 CEST | Pressemeddelelse
Lørdag den 29. oktober kl. 10.00-14.00 inviteres der til workshop i børnebiblioteket på Næstved Bibliotek. Her kan børn og deres voksne lave seje monster bogkager af brugte bøger og genbrugsdimser.
Mændene i Fuglebjerg – et lokalhistorisk foredrag28.9.2022 10:55:46 CEST | Pressemeddelelse
Tirsdag den 18. oktober kl. 19.00-21.00 kan du blive klogere på Fuglebjergs historie, når Sten Jacobsen holder foredrag på Fuglebjerg Bibliotek. Foredraget tager udgangspunkt i Sten Jacobsens seneste bog ”Nederlagets og fremskridtets mænd i Fuglebjerg i slutningen af 1800-tallet”.
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022